《潘恭叔欲归寿其母夫人谢子畅以事客其馆辞病》
宋代·赵蕃

伏暑推不去，秋风来何暮。
深居谢巾帻，适意亲杖屦。
缅怀江湖游，怅望南北路。
旧交已如隔，新知孰成故。
庞公非浪出，东野方废务。
共饯献觞人，我病不得与。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。